Nyeste Skilderie af Kiøbenhavn, 1822-06-29
De fandt der en næsten 80aarig Eneboer, der allerede havde tilbragt Halvdelen af sine Dage ved Aharons Gravmæle, som her forevises i en liden Bygning med en Kuppel over. Det er af Steen, omtrent 8 Fod høit, med Rosenkrandse og andre smaa Foræringer fra Pilgrimen omhængt, og i Nærheden viste den Gamle en Steen af vidunderlig Lægekraft og paa hvilken Propheten skal have siddet. Derfra havde de nu en meget udbredt Udsigt: i Sønden en stor Bjergkjæde, i hvilken Sinai nøje kunde skjælves; i Vesten en grændseløs Ørk, østlig og nordlig de mørke steile Klipper, som de havde forladt. Paa Tilbageveien badede de sig i de varme Bade, Salomos Bade kaldede, ved Sydsiden af Dalen Elassur, hvor de af Araberne bleve beværtede med ristede Ax (Kali, I Sam. 17. 17. 28). J Karrak forskaffede L. sig endnu nøiere Efterretninger om Arabernes Sæder, hvoraf han meddeler Adskillige. En Scheiths Værdighed er efter Reglen arvelig, men det er ikke nødvendigt, at den ældste Søn skal arve samme, af hvilken Aarsag Stridigheder blande Sønnerne om Efterfølgen ikke ere sjeldne. En Scheith har i Almindelighed tre til fire Koner, og desuden nogle sorte ægyptiske Slavinder. Den Tribut, som en Stamme betaler sin Scheith, bestaaer i det tiende Stykke af de Faar og Geder, som fødes, og den tyvende af hver Kameel, samt en Andeel i Byttet. Egnen af Karrak er meget frugtbar paa hvede og Byg, hvilket sidste plukkes, men ikke meies; det Høstede bringes i en Rist, og bliver først udtraadt der af Tyre og Heste. Tønder til deres Flinter tage de af Oscharsplantens Frugt. De gemeene Beduiner holde sjeldent Bøn, men bære næsten Alle smaa Papirstykker, der af reisende Dervischer ere beskrevne med Sprog, som Amuletter, om Halsen. Naar de ved Bønnen vende sig med Ansigtet mod Mekka, taale de i Almindelighed ikke, at en Vantro staaer for dem i Retningen mod denne hellige Stad, og de lægge da et Sværd eller noget deslige mellem sig og denne, men hvilket Scheik Jussuf, af Agtelse for sine engelske Gjæster, ikke gjorde. Den 5te Juni forlode de Reisende Karrak, og kom igiennem en smuk, med yppig Korn bevoxet, Mark, i to Timer til Rabba, det gamle Rabbat-Maal. De fandt der paa en Høi to forstyrrede romerske Templer, 1 1/2 Mile fra Rabba Bartel-Cora, en smuk stor Bygning, der minde om Ruinerne af Wady Musa. Fra denne Egns Høje havde de de mangfoldigste Udsigter til det døde Hav, og ud over samme til Jericho og Jerusalem, og da de kunde overskue hele Søens Længde, overtydede de sig om, at denne, naar man ansætter den til 76-80 engelske Mile, vurderes meget for høit, og ikke kan overstige 40. - Paa Veien til Salt, kom de til Arrayeel Emir, omtrent to Mile derfra, hvor der fandtes Ruiner af en stor Bygning, opført af uhyre, ofte 12 Fod lange Stene. Omkring var der Spor af hængende Hauger, store i Klippen udhugne Kieldere, og Figurer af allehaande Dyr. Ruinerne ved Amman overgaae i Skjønhed og Pragt de i Palmyra. En stor Colonnade strækker sig fra den østlige Port til den vestlige, bestaaende af Marmorstøtter af corinthisk Orden, og endende sig i en Halveirkel af 60 Søiler af jonisk Orden. Paa den vestlige Side staaer et Theater med et velvedligeholdt Proscenium. Hiin første Colonnade gjennemskjæres af en anden, der strækker sig fra Norden til Sønden. Desuden findes der to prægtige Amphitheatre af Marmor, 3 andre Templer, og Ruinerne af adskillige Palladser, alle med græske Jndskrifter; Alt fra den romerske Architecturs Blomstertid, formodentlig fra Marcus Aurelius, Antoniuss Periode.